Public procurement notice: Contract Notice
Published: 2024-12-09
Buyer: Υπουργείο Ψηφιακής Διακυβέρνησης
Country: GR
Region: EL304
Contract type: Services
Procedure: Open procedure
CPV classification: 48000000 | 72000000 | 72220000: Systems and technical consultancy services | 72221000: Business analysis consultancy services | 72263000: Software implementation services
Estimated value: 11578995.56 EUR
Submission deadline: 2025-01-30
Award criteria: quality, price
EU fund: eu-funds

Technical requirements: Αντικείμενο της σύμβασης είναι η διαμόρφωση του Κεντρικού Πλαισίου Διακυβέρνησης Δεδομένων για τη διασφάλιση και παρακολούθηση της αξιοπιστίας, της εγκυρότητας, της σχετικότητας και χρηστικότητας, της ασφάλειας και ιδιωτικότητας, καθώς και της τυποποίησης και ταξινόμησης των δεδομένων που φιλοξενούνται στις υποδομές των Κυβερνητικών Υπολογιστικών Νεφών, σε πλήρη συμμόρφωση με το εθνικό και ευρωπαϊκό θεσμικό και κανονιστικό πλαίσιο, ιδίως αυτό που σχετίζεται με τη διαχείριση των δημόσιων δεδομένων και εγγράφων, καθώς και τον Γενικό Κανονισμό για την Προστασία των Δεδομένων (ΕΕ) 2016/679 (ΓΚΠΔ).  
Επιπλέον, το αντικείμενο της σύμβασης περιλαμβάνει τον σχεδιασμό και την προτυποποίηση του μοντέλου ταξινόμηση των δεδομένων για τα κεντρικά πληροφοριακά συστήματα του Κυβερνητικού Υπολογιστικού Νέφους του Δημοσίου Τομέα (G-Cloud), συμπεριλαμβανομένης της εκπόνησης των αντίστοιχων μελετών ταξινόμησης δεδομένων για το σύνολο των εξακοσίων εξήντα τριών (663) πληροφοριακών συστημάτων φορέων του Δημοσίου, τα οποία ήταν εγκατεστημένα έως την οριζόμενη ημερομηνία από το άρθρο 74 του Νόμου 4961/2022 και συνεχίζουν να φιλοξενούνται στην υποδομή Κυβερνητικού Υπολογιστικού Νέφους (G-Cloud) της Γενικής Γραμματείας Πληροφοριακών Συστημάτων και Ψηφιακής Διακυβέρνησης (ΓΓΠΣΨΔ). Το πρότυπο της μελέτης ταξινόμησης των δεδομένων, το οποίο θα αναπτυχθεί, θα χρησιμοποιείται εφεξής για όλα τα πληροφοριακά συστήματα πριν από την εγκατάστασή τους στο G-Cloud.
Η σύμβαση χρηματοδοτείται από τις πιστώσεις του Προγράμματος Δημοσίων Επενδύσεων, (ΣΑΤΑ 063), στο πλαίσιο του Εθνικού Σχεδίου Ανάκαμψης και Ανθεκτικότητας «Ελλάδα 2.0» με τη χρηματοδότηση της Ευρωπαϊκής Ένωσης – NextGeneration EU. 
Το Υποέργο 1 περιλαμβάνεται στην Πράξη: «Ανάπτυξη κεντρικού πλαισίου διακυβέρνησης και ταξινόμησης δεδομένων των υποδομών κυβερνητικών υπολογιστικών νεφών», η οποία έχει ενταχθεί στο Ταμείο Ανάκαμψης και Ανθεκτικότητας, με βάση την απόφαση ένταξης με αρ. πρωτ. 1868 ΕΞ 2024/17-01-2024 (ΑΔΑ: 63Ρ8Η-Α4Φ) και έχει λάβει κωδικό MIS 5179245, κωδικός ΣΑΤΑ 063, 2024ΤΑ06300000, σύμφωνα με την υπ’ αριθμ. πρωτ. 9613/06-06-2024 (ΑΔΑΜ: 24REQ015897933 και ΑΔΑ: Ψ643Η-5ΣΝ) απόφαση ένταξης στο ΠΔΕ του έτους 2024. 
Το Υποέργο 2 περιλαμβάνεται στην Πράξη: «Εκπόνηση Μελετών Ταξινόμησης Δεδομένων των Πληροφοριακών Συστημάτων που φιλοξενούνται στο Κυβερνητικό Νέφος Δημοσίου Τομέα (G-Cloud)», η οποία έχει ενταχθεί στο Ταμείο Ανάκαμψης και Ανθεκτικότητας, με βάση την απόφαση ένταξης με αρ. πρώτο. 105785 ΕΞ 2022/22-07-2022 (ΑΔΑ: 6ΛΑ1Η-Α87) και έχει λάβει κωδικό MIS 5168524, ως αυτή εν συνεχεία τροποποιήθηκε με την υπ’ αριθμ. πρωτ. 48363 ΕΞ 2023/27-03-2023 (ΑΔΑ: Ψ68ΗΗ-ΕΚΜ) απόφαση, κωδικός ΣΑΤΑ 063, 2022ΤΑ06300029, σύμφωνα με την υπ’ αριθμ. πρωτ. 9613/06-06-2024 (ΑΔΑΜ: 24REQ015897933 και ΑΔΑ: Ψ643Η-5ΣΝ) απόφαση ένταξης στο ΠΔΕ του έτους 2024.
Χρηματοδότηση Δικαιωμάτων Προαίρεσης της σύμβασης:
Οι δαπάνες του δικαιώματος προαίρεσης της σύμβασης που αφορά στην αύξηση του φυσικού αντικειμένου αυτής, εφόσον ενεργοποιηθεί, θα βαρύνει, άλλο συγχρηματοδοτούμενο πρόγραμμα ή τον Τακτικό Προϋπολογισμό του Υπουργείου Ψηφιακής Διακυβέρνησης.
Οι δαπάνες του δικαιώματος προαίρεσης της σύμβασης που αφορά στην παροχή υπηρεσιών συντήρησης για δύο (2) έτη, μετά την λήξη της Περιόδου Εγγύησης ενός (1) έτους, εφόσον ενεργοποιηθεί, θα βαρύνει τον Τακτικό Προϋπολογισμό του Υπουργείου Ψηφιακής Διακυβέρνησης.
Δυνατότητα στήριξης στην Ικανότητα Τρίτων: Ναι, όσον αφορά τα κριτήρια Οικονομικής και Χρηματοοικονομικής Επάρκειας, καθώς και τα κριτήρια σχετικά με την Τεχνική και Επαγγελματική Ικανότητα.
Υπεργολαβία: Ο οικονομικός φορέας αναφέρει στην προσφορά του το τμήμα της σύμβασης που προτίθεται να αναθέσει υπό μορφή υπεργολαβίας σε τρίτους, καθώς και τους υπεργολάβους που προτείνει. Σε περίπτωση που τμήμα(τα) της σύμβασης ανατεθούν υπό μορφή υπεργολαβίας σε τρίτους σε ποσοστό που υπερβαίνει το τριάντα τοις εκατό (30%) της συνολικής αξίας της σύμβασης, η αναθέτουσα αρχή ελέγχει ότι δεν συντρέχουν οι λόγοι αποκλεισμού που αναφέρονται αναλυτικά στο τεύχος της διακήρυξης
Εγγύηση συμμετοχής ύψους 162.724,50€(2% επί της εκτιμώμενης αξίας προ ΦΠΑ, μη συμπεριλαμβανομένων των δικαιωμάτων προαίρεσης). Η εγγύηση πρέπει να περιλαμβάνει κατ’ ελάχιστον τα στοιχεία του άρθρου 72 του ν. 4412/2016, ως ισχύει και συντάσσεται σύμφωνα με σχετικό υπόδειγμα του τεύχους διακήρυξης.
Προθεσμία Υποβολής Προσφυγών: 
α) δέκα (10) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα αν η πράξη κοινοποιήθηκε με ηλεκτρονικά μέσα ή 
(β) δεκαπέντε (15) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα, αν χρησιμοποιήθηκαν άλλα μέσα επικοινωνίας, άλλως, 
(γ) δέκα (10) ημέρες από την πλήρη, πραγματική ή τεκμαιρόμενη, γνώση της πράξης που βλάπτει τα συμφέροντα του ενδιαφερόμενου οικονομικού φορέα. Ειδικά για την άσκηση προσφυγής κατά προκήρυξης, η πλήρης γνώση αυτής τεκμαίρεται μετά την πάροδο δεκαπέντε (15) ημερών από τη δημοσίευση στο ΚΗΜΔΗΣ. 
Σε περίπτωση παράλειψης, η προθεσμία για την άσκηση της προδικαστικής προσφυγής είναι δεκαπέντε (15) ημέρες από την επομένη της συντέλεσης της προσβαλλόμενης παράλειψης.
Πρόσωπα τα οποία επιτρέπεται να παρίστανται κατά την αποσφράγιση: Ο Πρόεδρος και τα μέλη της επιτροπής Διενέργειας και Αξιολόγησης του διαγωνισμού.


Winner: Publications Office of the European Union